ชาวบ้านผวา พบรอยเท้าเสือโผล่ใกล้ชุมชน จนท.เตือนระวัง 
ผวา พบรอยเท้าเสือโผล่บ้านหนองเทา จ.ยโสธร แจ้ง จนท.-กรมอุทยาน ตรวจสอบ คาดเป็นเสือไฟ เตือนชาวบ้านระมัดระวังตัว แนะอย่าตื่นตระหนกเมื่อวันที่ 17 ส.ค.63 นายเจริญ หนองเทา อายุ 49 ปี ผู้ใหญ่บ้านหนองเทาหมู่ 4 ต.นาแก อ.คำเขื่อนแก้ว จ.ยโสธร เดินทางนำผู้สื่อข่าวไปตรวจสอบรอยเท้าสัตว์ในสวนหญ้าเลี้ยงสัตว์ของชาวบ้าน ซึ่งอยู่ติดกับชายป่าห่างจากหมู่บ้านประมาณ 200 เมตร หลังจากมีชาวบ้านไปพบรอยเท้าดังกล่าว ซึ่งหลายคนเชื่อว่าเป็นรอยเท้าเสือโดย นายเจริญ เล่าว่า ก่อนหน้านี้ประมาณ 4 วัน รับแจ้งจากชาวบ้านว่า พบเสือตัวใหญ่กำลังเดินหาอาหารกินอยู่ใกล้ลำเซบาย ซึ่งอยู่ห่างจากจุดที่พบรอยเท้าประมาณ 1 กิโลเมตร ขณะที่ชาวบ้านกำลังไปส่องไฟหาปลา จึงมาแจ้งให้ชาวบ้านทราบ แต่ก็มีทั้งคนเชื่อและไม่เชื่อ จนกระทั่งตอนเช้าวันที่ 14 ส.ค.ที่ผ่านมา มีชาวบ้านอีกคนมาแจ้งกับตนว่า พบรอยเท้าสัตว์ลักษณะคล้ายกับรอยเท้าเสือ เหยียบย่ำบนพื้นดินภายในสวนหญ้าเลี้ยงสัตว์ห่างจากหมู่บ้านประมาณ 200 เมตร ตนกับชาวบ้านออกไปดูรอยเท้าดังกล่าว เชื่อว่าเป็นรอยเท้าเสืออย่างแน่นอน จากนั้นจึงแจ้งไปยังนายอำเภอคำเขื่อนแก้ว เพื่อให้เข้าไปตรวจสอบ จนกระทั่งช่วงบ่ายวันเดียวกันฝ่ายความมั่นคงอำเภอคำเขื่อนแก้ว พร้อมนายกองค์การบริหารส่วนตำบลนาแก และเจ้าหน้าที่จากกรมอุทยานสัตว์ป่าและพันธุ์พืช ได้เดินทางเข้าไปตรวจสอบรอยเท้าดังกล่าว สันนิษฐานว่าอาจจะเป็นรอยเท้าของเสือไฟ ซึ่งเป็นเสือที่ไม่ดุร้ายและไม่ทำอันตรายกับคน โดยแจ้งให้ผู้ใหญ่บ้านประชาสัมพันธ์แจ้งเตือนประชาชนในพื้นที่แล้ว เพื่อให้ระมัดระวังตัว แต่ไม่ให้ตื่นตระหนก เนื่องจากยังไม่สามารถพิสูจน์ทราบได้ว่าเป็นรอยเสือจริงหรือไม่เมื่อปลายเดือน ก.ค.ที่ผ่านมา มีชาวบ้านพบเสือขนาดใหญ่เดินอยู่ในป่ามันสำประหลังของชาวบ้าน ในพื้นที่ ต.เหล่าไฮ อ.คำเขื่อนแก้ว จ.ยโสธร ซึ่งอยู่ห่างกันประมาณ 10 กิโลเมตร และเป็นพื้นที่ที่อยู่ตามแนวลำเซบายเหมือนกัน ส่วนฝั่งตรงข้ามจะเป็นเขต อ.หัวตะพาน จ.อำนาจเจริญ คาดว่าน่าจะเป็นเสือตัวเดียวกันนายเจริญ ระบุด้าน นายคำสอน กอแก้ว อายุ 57 ปี อยู่บ้านเลขที่ 41 หมู่ 4 บ้านหนองเทา ต.นาแก อ.คำเขื่อนแก้ว จ.ยโสธร ชาวบ้านที่พบเสือ เล่าว่า เมื่อ 4 วันก่อนเวลาประมาณ 02.00 น. ขณะที่ตนนำแบตเตอรี่ไปส่องไฟจับปลาใกล้ลำเซบาย ตนต้องตกใจสุดขีดเมื่อส่องไฟไปกระทบกับดวงตาของเสือไม่ทราบชนิด ตัวขนาดใหญ่มีความสูงประมาณ 70 เซนติเมตร ลำตัวยาวกว่า 1 เมตร กำลังเดินหาอาหารอยู่ ซึ่งอยู่ห่างจากตนประมาณ 70 เมตร ตนตกใจกลัวมากจึงรีบเดินถอยออกมา ส่วนเสือตัวดังกล่าวรีบเดินหายกลับเข้าไปในความมืดทันที เมื่อตนกลับถึงหมู่บ้านจึงเล่าให้ชาวบ้านฟัง ซึ่งก็มีทั้งคนเชื่อและไม่เชื่อ กระทั่งมีคนไปพบรอยเท้าเสืออีกครั้งในพื้นที่ ซึ่งอยู่ห่างจุดที่ตนพบประมาณ 1 กิโลเมตร.
ผวา พบรอยเท้าเสือโผล่บ้านหนองเทา จ.ยโสธร แจ้ง จนท.-กรมอุทยาน ตรวจสอบ คาดเป็นเสือไฟ เตือนชาวบ้านระมัดระวังตัว แนะอย่าตื่นตระหนก 
เสือ,รอยเท้าเสือ,พบรอยเท้าเสือ,ชาวบ้านผวา,บ้านหนองเทา,ยโสธร,ข่าวทั่วไป